Неяк позняй восенню прыехалі ў Загалле партызаны з Рэдкавіч. Знаходзіўся сярод іх прыгожы статны хлопец Адам. Прыглянуўся ён Ніне, але яна нікому пра гэта не казала. Аднойчы адправілі партызан ва Урэчча падарваць чыгунку. У той групе былі і Ніна з Адамам, і натрапіла яна на варожую засаду. Завязаўся цяжкі бой, у якім абодвум пашчасціла выжыць. Пасля чаго хлопец сказаў дзяўчыне: Не жаночая гэта справа хадзіць з вінтоўкаю на плячах у цяжкіх салдацкіх ботах. Жанчына павінна нараджаць і гадаваць дзяцей.